Երևանի երկաթգծի կենտրոնական կայարանում գործող թանգարանի հավաքածուն ընդգրկում է մոտ 200 թանգարանային առարկա: Ցուցադրությունը սկսվում է 1895 թ-ից, երբ ռուսական կայսր Նիկոլայ II-ին ներկայացվում է Կարս-Ալեքսանդրապոլ-Թիֆլիս երթուղիով երկաթգիծ կառուցելու հայտը: Ցուցադրությունում կարելի է տեսնել 1960-70-ական թթ-ին երկաթուղային ոլորտում կիրառվող սարքավորումներ` հեռախոսներ, հեռագրային սարքեր, ազդանշանային շեփոր, «Կկու» շոգեքարշի ազդանշան-սուլիչ, 1958թվականի տոմսերի դակիչ: